ПсыкIэху къуажэм щыщ унагъуэхэм щIапIэхэр хухах
Бахъсэн районым щыщ ПсыкIэху къуажэм щыщ унагъуэу 62-м унэхэр иращIыхьын папщIэ иджыблагъэ псори зэхэту щIыуэ гектар 0,7-рэ хуагуэшащ. Дэтхэнэми хуэзэу гектар 0,1-рэ иратащ сабийуэ щы е нэхъыбэ зиIэ унагъуэу 20-м, унагъащIэу 35-м, IэщIагъэлI ныбжьыщIэу 3-м, сабий ныкъуэдыкъуэхэр зиIэ унагъуэу 4-м.
Къуажэ администрацэм и Iэтащхьэ Мамхэгъ Хьэчим къызэрыджиIамкIэ, мы илъэсым къриубыдэу иджыри унагъуи 10-м щIапIэхэр хухахынущ.
Урысей Федерацэм и Президентым 2012 гъэм накъыгъэм къыдигъэкIауэ щыта указхэм, «КъБР-м и щIыналъэм псэупIэхэр щаухуэн папщIэ цIыху гуп щхьэхуэхэм ящыщхэм пщIэншэу щIы Iыхьэхэр етыным и IуэхукIэ» Къэбэрдей-Балъкъэр Республикэм и Законым япкъ иткIэ 2012 гъэм щегъэжьауэ Бахъсэн районым щIапIэхэр щыхухахащ унагъуэ 313-м.
Абазэ Лерэ.
Бахъсэн районым и щIыналъэ
администрацэм и пресс-IуэхущIапIэ.
